Váš list číslo/zo dňa Naše číslo Vybavuje V Hrašnom

 OcUHr – COVID 19 /2020 Hučko/ 0905343395 04.11.2020

**Vec: List občanom od starostu obce Hrašné k celoplošnému testovaniu.**

 Vážený občania obce Hrašné (vrátane chalupárov, osôb u nás pracujúcich a ďalších s určitým vzťahom k našej obci ), dovoľujem si Vás osloviť práve pred druhým kolom celoplošného testovania na COVID-19. Asi už všetci máte informáciu, že druhé kolo celoplošného testovania na COVID-19 sa bude konať aj v okrese Myjava, to znamená, že i v obci Hrašné. Po prvom kole som prezentoval aj jeho výsledky **( 267 osôb sa zúčastnilo testovania z toho sme mali 0 pozitívnych )** a zároveň sa všetkým poďakoval za slušné a zodpovedné sa správanie počas testovania ako aj ľudskému a vysoko profesionálnemu výkonu celého tímu poskladaného našou samosprávou – obcou.

 *Ako starosta obce som tu práve pre vás občanov našej obce a preto predovšetkým na zdraví jej obyvateľov mi nesmierne záleží. Nikdy som nespochybnil, že vírus COVID-19 tu je, bol a bude medzi nami. Preto vás všetkých aj naďalej žiadam a prosím o dôsledne dodržiavanie prijatých opatrení a v prípade že máte podozrenie alebo príznaky onemocnenia, aby ste okamžite kontaktovali svojho lekára a dali sa otestovať pokiaľ možno testami čo najvyššej kvality.*

 Zároveň vás prosím nehľadajme v každej vete hneď nejakú senzáciu aj keď všetci dobre vieme, že je veľa rôznych rozporov a pochybení, možno i právnych porušení atď. , nehádajme sa, neurážajme jeden druhého, netvorme medzi sebou nenávisť, nevraživosť, nerozdeľujme našu spoločnosť tohto všetkého tu máme dosť od našich politikov ale buďme k sebe ľudský a vzájomne si aj práve v tomto ťažkom období pomáhajme a nevytvárajme si rôzne skupiny domácich, chalupárov, usadlíkov, ... .

Pred druhým kolom celoplošného testovania na COVID-19 :

 Dnešného dňa sme sa starostovia obci okresu Myjava a primátor mesta Brezová pod Bradlom a Myjavy stretli na mimoriadnej porade nášho ZMOS-u za účasti aj prednostu OÚ v Myjave, kde sme zaujali **spoločné stanovisko práve k celoplošnému testovaniu, ktoré je zverejnené na stránke nášho ZMOS-u ako i stránkach obci**, toto bolo zaslane na príslušné miesta a bolo prezentované i prítomným médiam.

 **Bolo nám cestou prednostu OÚ v Myjave prezentované ospravedlnenie za zverejnené štatistické výsledky 1. kola testovania v okrese Myjava, keď zo strany armády boli chybne zrátané** **výsledky ( podľa samosprávy v okrese Myjava bolo testovaných 19193 obyvateľov z ktorých bolo 145 pozitívnych čo je 0,7 % , podľa štatistiky zverejnenej štátom bolo v okrese Myjava testovaných 17753 obyvateľov z ktorých bolo 249 pozitívnych čo je 1,4 % ), čo údajne bude opravené.**

 Náklady na celoplošné testovanie (personálne, materiálne, finančné,...) stáli samosprávy teda obce nie malé peniaze ( pritom finančné prostriedky na chod samospráv boli v tomto roku zo strany štátu výrazne znížené... ), do dnešného dňa nám zo strany štátu nebol uhradený ani jeden cent a to ešte sa jedná o náklady z prvej vlny – jar 2020.

 Dňa 2.11.2020 dopoludnia po prvom kole testovania sa k druhému kolu testovania verejne v mediách vyjadrili za ÚMS p. Rybníček a za ZMOS p. Tréger – že vládu SR v tomto nepodporia ak pôjde proti epidemiológom a odborníkom, následne bolo zverejnené vyhlásenie konzília odborníkov, že druhé kolo realizovať len v miestach, kde bol zistený v prvom kole výskyt ochorenia nad 1,5 % pozitívnych.

 Dňa 2.11.2020 večer „premiér SR“ zverejnil rozhodnutie ústredného krízového štábu – že druhé kolo testovania nebude len v okresoch s počtom prípadov nižším ako 0,7 % a výnimku tiež majú mestá Bratislava a Košice ...

 *Na základe už uvedených skutočností podľa môjho názoru ( každý si môže utvoriť svoj vlastný) sa jedná v tomto prípade nie o odborné rozhodnutie ale o rozhodnutie čisto politické rozhodnutie, nepodložené konzíliom odborníkov ( možno nejaké biznis rozhodnutie alebo niečo iné to sám neviem... ).*

 Z osobného – vlastného zistenia priamo z testovacích miest ( to platí aj u ostatných obcí a starostov okresu Myjava) vieme že podstatne veľká časť testovaných ako aj pozitívne zistených osôb nebola z nášho okresu, nemali u nás bydlisko ,.... ( chalupári ale iné osoby, množstvo z nich práve aj s bydliskom v Bratislave ). Je to v poriadku, každý sa má a mal právo testovať na ktoromkoľvek mieste na území SR, preto vás prosím neútočme žiadnym spôsobom na tieto osoby, rovnako sa možno chceli presvedčiť o svojom zdravotnom stave resp. potrebovali získať „vládnu priepustku“ aby mohli chodiť do práce, von,.... rovnako ako aj ostatný – obyvatelia našich obcí.

 Týmto však štatistka uvádzaná verejne štátom sa nedá považovať za spravodlivú a už vôbec nie objektívnu, nakoľko aj podľa vyjadrenia armády sa štatistika nerobila podľa bydliska ale čisto len podľa toho kto sa dal kde testovať. A preto aj vyjadrenia „premiéra SR“ o štatistike percentách pozitívnych v Bratislave a druhých okresoch z prvého kola celoplošného testovania považujem osobne za nerelevantné – a takomto prípade za bezhodnotné. Z takto vykonanej štatistiky všetci dobre vieme ( aj žiak na prvom stupni ZŠ) , že percentá pozitívne testovaných bývajúcich v Bratislave alebo v hociktorom okrese nie je možne matematický nijakým spôsobom vypočítať, kľudne teoretický percento v Bratislave môže byť aj 2-3 % pozitívnych a v našom okrese len 0,2-0,5 % pozitívnych ale samozrejme aj opačné ale to by musela naša armáda urobiť štatistiku podľa bydliska, čomu určite rozumie každý svojprávny človek.

 **Na základe toho všetkého čo som doposiaľ uviedol, určite každý pochopí, že mňa osobne ako starostu obce nahnevalo „ a poriadne dvihlo aj tlak „ že náš občan z Hrašného kde sme mali 0,00 % pozitívnych na to aby mohol „chodiť do práce, k príbuznému, do obchodu, von,...“ proste aby dostal na ďalší týždeň „vládnu priepustku“ je opäť „DOBROVOĽNE DONÚTENÝ“ sa zúčastniť celoplošného testovania všetci na jedno miesto ( doposiaľ sa chránil doma na kopaniciach ) a však obyvateľ Bratislavy či Košíc sa môže u nás ako aj po celom Slovensku voľne pohybovať bez tohto testovania. Aké to bolo potom rozhodnutie ??? – to si každý už spraví svoj názor....**

 Čo sa týka kvality testov, ktoré sa používajú na celoplošné testovanie sa ja osobne verejne nevyjadrujem, taktiež sa nejdem ani vyjadrovať po právnej stránke k reálnej platnosti mnohých nariadení, uznesení, vyhlášok,.....nakoľko moje právne vedomie ma na mnohé iný názor a podozrenia, ktoré nemienim tu uvádzať.

 *Druhé kolo celoplošného testovania v obci Hrašné by sa malo uskutočniť v nedeľu dňa 8.11.2020. Na odbernom mieste budú mať prednosť občania s bydliskom v obci Hrašné alebo tu pracujúci. Testovanie je samozrejme DOBROVOLNÉ, záleží na vašom osobnom rozhodnutí. Bližšie informácie budú zverejnené ihneď ako nám budú poskytnuté. Personálne obsadenie testovacieho tímu bude zhodné s minulotýždňovým ( telefonický prísľub starostovi dnes ).*

 **Na záver môjho listu sa Vám všetkým chcem ešte raz poďakovať za zodpovedný - ľudský prístup a zároveň všetkých žiadam o dodržiavanie všetkých základných -hygienických opatrení. Prosím vás všetkých o opatrnosť a zodpovednosť a prajem veľa zdravia a síl, ďakujem.**

 **Starosta obce Hrašné**

 **Mgr. Pavel Hučko**